text: V.
  Cum denique in Repub. multi suspecti esse possint; velut vitam minus rectè instituentes; atque adversus eos non minus, quàm illos, quos plane constat esse tales, Reipub. paci ac commodis sit prospiciendum; & in suspectos ex legibus non possit animadverti (nisi quod in suspicione affectati imperii, aut laesae ejus majestatis, poenae locus esse posse videatur) quis non videt, sine ulla iniquitate, suspectis Censorio arbitrio notatis, hac etiam parte reddi posse Rempubl. & securiorem, & meliorem.